Įsakymas

**DĖL ŠILALĖS RAJONO SAVIVALDYBĖS ADMINISTRACIJOS VEIKLOS ADMINISTRAVIMO SKYRIAUS NUOSTATŲ TVIRTINIMO**

2020 m. lapkričio 17 d. Nr. DĮV-1034

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 3 punktais, Šilalės rajono savivaldybės tarybos 2020 m. spalio 30 d. sprendimu Nr. T1-264 „Dėl Šilalės rajono savivaldybės administracijos struktūros patvirtinimo“, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 „Dėl Šilalės rajono savivaldybės administracijos veiklos nuostatų tvirtinimo“, 27.3 papunkčiu ir 35 punktu:

1. T v i r t i n u Šilalės rajono savivaldybės administracijos Veiklos administravimo skyriaus nuostatus (pridedama).
2. P r i p a ž į s t u netekusiais galios Šilalės rajono savivaldybės administracijos 2011 m. gruodžio 20 d. įsakymą Nr. DĮV-1525 ,,Dėl Šilalės rajono savivaldybės administracijos Komunikacijos ir informacinių technologijų skyriaus nuostatų tvirtinimo“ ir Šilalės rajono savivaldybės administracijos 2011 m. lapkričio 28 d. įsakymą Nr. DĮV-1378 ,,Dėl Šilalės rajono savivaldybės administracijos Personalo ir ūkio skyriaus nuostatų patvirtinimo“ su visais pakeitimais ir papildymais.
3. Į p a r e i g o j u Veiklos administravimo skyriaus vedėją su šiais nuostatais supažindinti skyriaus darbuotojus, kurie dirba su dokumentų valdymo sistema ,,Kontora“, per sistemą, kitus darbuotojus – pasirašytinai.
4. N u r o d a u šį įsakymą paskelbti Šilalės rajono savivaldybės interneto svetainėje ir Teisės aktų registre.
5. N u s t a t a u, kad šis įsakymas įsigalioja nuo 2021 m. sausio 1 d.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

|  |  |  |
| --- | --- | --- |
| Administracijos direktorius |  | Valdemaras Jasevičius |